el el el el el el el el el el el el el el el el el el el el el el es el el el en el el el el el el el en el en el en zh el el el en el el el el el el el el el el el el el el el en el el el el el el el el el el el el el el el el en en en en en en en en en en en en en en en en en en en en el en en en el en en el en en en el el el el en el el pt el el en el en el el en en en en en en en el el el en en en en el el en en en el el el el el el el el el el el el el el el el el
Ο Ντέιβ Μαστέιν (David Scott "Dave" Mustaine, 13 Σεπτεμβρίου 1961) είναι Αμερικανός τραγουδιστής και κιθαρίστας της χέβι μέταλ μουσικής, γνωστός ως ιδρυτικό και ηγετικό μέλος του συγκροτήματος Megadeth. Επίσης, υπήρξε ιδρυτικό μέλος των Metallica με τους οποίους χωρίστηκε πριν ηχογραφήσουν το πρώτο τους άλμπουμ, δίνοντας τη θέση του στον Κιρκ Χάμμετ.
Ντέιβ Σκοτ Μαστέιν (David Scott Mustaine)
Heavy Metal, Hard Rock, Thrash Metal, Speed Metal
Loud, Combat, Capitol, Sanctuary, Roadrunner, Tradecraft
Megadeth, Metallica, MD.45, Red Lamb
1.1 Τα πρώτα χρόνια και Metallica
1.3 Προσωπική ζωή και πεποιθήσεις
Το πρώτο συγκρότημα του Μαστέιν ήταν οι Panic,[5] τους οποίους εγκατέλειψε για να σχηματίσει τους Metallica μαζί με τον Λαρς Ούλριχ, ο οποίος είχε βάλει αγγελία για κιθαρίστα.[6] Μαζί με τον κιθαρίστα και τραγουδιστή Τζέιμς Χέτφιλντ και τον μπασίστα Ρον ΜακΓκόβνεϊ αποτέλεσαν την πρώτη σύνθεση του συγκροτήματος. Για αρκετούς μήνες εμφανίζονταν σε κλαμπ του Λος Άντζελες, ενώ ηχογράφησαν το ντέμο "No Life 'til Leather".[7] Εκείνο το διάστημα ο ΜακΓκόβνεϊ απολύθηκε και τη θέση του πήρε ο Κλιφ Μπάρτον με τον όρο ότι το συγκρότημα θα μετακόμιζε στο Σαν Φρανσίσκο.[8] Οι Metallica κέντρισαν το ενδιαφέρον της δισκογραφικής εταιρείας "Megaforce Records", με το συγκρότημα να μετακομίζει στη Νέα Υόρκη λόγω του ότι η εταιρεία έδρευε εκεί.[9] Όταν έφθασαν στη Νέα Υόρκη, απέλυσαν τον Μαστέιν μετά την ηχογράφηση ενός ντέμο για τη "Megaforce", λόγω του γεγονότος ότι ήταν σχεδόν μόνιμα μεθυσμένος και υπό την επήρεια ναρκωτικών ουσιών.[10] Το συγκρότημα τον οδήγησε στο σταθμό των λεωφορείων και μαζί με τον εξοπλισμό του, επέστρεψε στο Λος Άντζελες.
Ο Ντέιβ Μαστέιν το 2010
Μετά την επιστροφή του στην γενέτειρα του, ο Μαστέιν γνώρισε τον μπασίστα Ντέιβ Έλεφσον με τον οποίο δημιούργησαν τους Megadeth, οι οποίοι συμπληρωνόταν από τον πρώην και μετέπειτα κιθαρίστα των Slayer, Κέρι Κινγκ και το ντράμερ Λι Ρας.[11] Οι δύο τελευταίοι αντικαταστάθηκαν πριν τις ηχογραφήσεις για το πρώτο άλμπουμ του συγκροτήματος, το οποίο κυκλοφόρησε μέσω της "Capitol Records" τον Ιούνιο του 1985 με τίτλο "Killing Is My Business... and Business Is Good!".[12]
Οι Megadeth συνέχισαν να ηχογραφούν και να περιοδεύουν κυκλοφορώντας μερικούς από τους σημαντικότερους δίσκους του heavy και thrash metal ιδιώματος, όπως τα "Peace Sells... but Who's Buying?", "Rust In Peace" και "Countdown to Extinction".[13]
Κατά τη διάρκεια της επιτυχημένης καριέρας τους, ο Μαστέιν ήταν εθισμένος στην ηρωίνη, μεταξύ άλλων, κάτι που τον οδήγησε αρκετές φορές στα πρόθυρα του να χάσει τη ζωή του.[14] Το 1995, αποτοξινώθηκε οριστικά με το συγκρότημα να ηχογραφεί τρία στούντιο άλμπουμ μέχρι το 2001 και να περιοδεύει συνεχώς. Ο Μαστέιν συμμετείχε σε επεισόδιο της τηλεοπτικής σειράς "The Black Scorpion", ως ο κακοποιός "Torchy Thompson".[15]
Το 1997, δημιούργησε την επίσημη ιστοσελίδα του συγκροτήματος, στη διαχείριση της οποίας παίζει ενεργό ρόλο από τότε.
Στις αρχές του 2002, μία νευρική βλάβη στο αριστερό του χέρι, ώθησε τον Μαστέιν να διαλύσει τους Megadeth μετά τη διάγνωση ότι κατά πάσα πιθανότητα δεν θα μπορούσε να ξαναπαίξει κιθάρα όπως στο παρελθόν.[16] Τελικά, αποδείχθηκε ότι ο Μαστέιν υπέφερε από ακτινική νευροπάθεια αλλά μετά την ανάρρωση από την εγχείρηση ήταν ικανός να επανέλθει στο μουσικό προσκήνιο παίζοντας κιθάρα, με τους Megadeth να επανέρχονται με το "The System Has Failed", το 2004.[17]
Εκείνη τη χρονιά, ο Μαστέιν έγινε "πνευματικά αναγεννημένος" Χριστιανός και δήλωσε ότι το μέλλον της αμερικάνικης δημοκρατίας βρίσκεται στα χέρια των πολιτών.[18] Οι απόψεις του αυτές είναι φανερές στους στίχους των τραγουδιών του συγκροτήματος που κυκλοφόρησαν μετά την αναδημιουργία τους.
Με τους Megadeth, ο Μαστέιν έχει κυκλοφορήσει 14 στούντιο δίσκους, εκ των οποίων οι έξι ανέβηκαν στο Top-10 και άλλοι τέσσερις στο Top-20 του Billboard.[19] Έχουν ένα χρυσό, πέντε πλατινένιους και έναν διπλά πλατινένιο δίσκο, ενώ έχουν εννέα Top-20 άλμπουμ στον Καναδά.[20] Θεωρούνται ένα από τα σπουδαιότερα συγκροτήματα του ιδιώματος, έχοντας ψηφιστεί ως το έκτο μεγαλύτερο χέβι μέταλ συγκρότημα από τους αναγνώστες του περιοδικού "Rolling Stone".[21]
Επίσης, είναι ο δημιουργός ενός μεγάλου περιοδεύοντος φεστιβάλ με τίτλο "Gigantour", στο οποίο μετέχουν σταθερά οι Megadeth μαζί με άλλους καλλιτέχνες του χέβι μέταλ. Αξιόλογα συγκροτήματα που έχουν συμμετάσχει στην περιοδεία "Gigantour" κατά καιρούς είναι οι Dream Theater, Anthrax, Fear Factory, Nevermore, Overkill, Soulfly, Opeth, κ.α..[22]
Προσωπική ζωή και πεποιθήσειςΕπεξεργασία
Ο Ντέιβ Μαστέιν παντρεύτηκε την Πάμελα Ανν Κασελμπέρι το 1991, η οποία την επόμενη χρονιά γέννησε τον γιο του Τζάστις και το 1998 την κόρη του Ηλέκτρα. Το 2009 πήραν διαζύγιο μετά από 18 χρόνια γάμου.[23]
Είναι γνώστης πολεμικών τεχνών έχοντας μαύρη ζώνη στο Τάε Κβον Ντο και το Καράτε, ενώ έχει βραβευθεί από την Παγκόσμια Ομοσπονδία Τάε Κβον Ντο ως πρεσβευτής καλής θέλησης.[24]
Ο κιθαρίστας ξεκίνησε να συγκεντρώνεται στη Χριστιανική του πίστη όταν προσπαθούσε να αποτοξινωθεί[25] και από εκεί και έπειτα αρνείται να εμφανίζονται οι Megadeth μαζί με οποιοδήποτε συγκρότημα του Black Metal ή γενικότερα με σατανική εικόνα.[26]
Οι πολιτικές του απόψεις έχουν γίνει γνωστές από συνεχείς δηλώσεις του καλλιτέχνη και την αυστηρή και καυστική του κριτική πάνω στις ενέργειες των πολιτικών προσώπων. Το 1992 ήταν παρουσιαστής του εθνικού συνεδρίου του αμερικάνικου δημοκρατικού κόμματος.[27] Το 2009 δήλωσε ότι οι στίχοι του άλμπουμ "Endgame" έχουν σαν σκοπό να επιμορφώσουν τους οπαδούς τους για την "παγκόσμια διακυβέρνηση".[28] Το 2012 έκανε σε διάφορες περιόδους κριτική στον πρόεδρο των Ηνωμένων Πολιτειών, Μπαράκ Ομπάμα, δείχνοντας να αλλάζει τις πολιτικές απόψεις του προς την πλευρά των Ρεπουμπλικάνων.[29]
Killing Is My Business... and Business Is Good! (1985)
Peace Sells... but Who's Buying? (1986)
So Far, So Good... So What! (1988)
Rust In Peace (1990)
Countdown to Extinction (1992)
The World Needs a Hero (2001)
The System Has Failed (2004)
That One Night: Live in Buenos Aires (2007)
Rust in Peace Live (2010)
Countdown to Extinction: Live (2013)
No Life 'til Leather (demo, 1982)
Metal Up Your Ass (demo, 1982)
Malice - License to Kill (1987)
Sanctuary - Refuge Denied (1987)
Diamond Head - Death and Progress (1993)
↑ Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: Gemeinsame Normdatei. Ανακτήθηκε στις 27  Απριλίου 2014.
↑ (Γαλλικά) Babelio. 195971.
↑ «Jodi Beth Summers talks to Dave Mustaine, taken from Hit Parader, June 1987». Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 7 Οκτωβρίου 2013.
↑ Dave Mustaine (person)
↑ «How was the band Panic (With Dave Mustaine)». Αρχειοθετήθηκε από το πρωτότυπο στις 6 Μαρτίου 2016. Ανακτήθηκε στις 7 Οκτωβρίου 2013.
↑ «Megadeth vs. Metallica». Αρχειοθετήθηκε από το πρωτότυπο στις 15 Φεβρουαρίου 2012. Ανακτήθηκε στις 7 Οκτωβρίου 2013.
↑ No Life 'til Leather
↑ «Ron McGovney». Αρχειοθετήθηκε από το πρωτότυπο στις 15 Ιουλίου 2012. Ανακτήθηκε στις 7 Οκτωβρίου 2013.
↑ «ENCYCLOPEDIA METALLICA - Complete history». Αρχειοθετήθηκε από το πρωτότυπο στις 10 Ιουλίου 2013. Ανακτήθηκε στις 7 Οκτωβρίου 2013.
↑ Why did Dave Mustaine leave Metallica?
↑ «Megadeth - Heavy Metal - About.com». Αρχειοθετήθηκε από το πρωτότυπο στις 14 Οκτωβρίου 2013. Ανακτήθηκε στις 7 Οκτωβρίου 2013.
↑ Killing Is My Business...and Business Is Good!
↑ «100 Greatest Speed/Thrash Metal Albums». Αρχειοθετήθηκε από το πρωτότυπο στις 15 Μαΐου 2008. Ανακτήθηκε στις 7 Οκτωβρίου 2013.
↑ «Interview: Megadeth Guitarist Dave Mustaine on 2009's 'Endgame'». Αρχειοθετήθηκε από το πρωτότυπο στις 5 Δεκεμβρίου 2013. Ανακτήθηκε στις 7 Οκτωβρίου 2013.
↑ IMDB, Dave Mustaine
↑ Megadeth Disbanding by UnRated Magazine
↑ Megadeth - Wilson & Alroy's Record Reviews
↑ Metal Storm, Dave Mustaine
↑ Megadeth | Billboard
↑ Megadeth, Charts & Awards, Billboard Albums
↑ Readers' Poll: The Top 10 Metal Bands of All Time
↑ «11-Sep-09 Dave Mustaine Says That He Knows That He Doesn't Make Lars Ulrich "Comfortable"». Αρχειοθετήθηκε από το πρωτότυπο στις 13 Σεπτεμβρίου 2009. Ανακτήθηκε στις 13 Σεπτεμβρίου 2009.
↑ «"Taekwondo Changed My Life" Says Megadeth Leader Dave Mustaine». Αρχειοθετήθηκε από το πρωτότυπο στις 22 Μαρτίου 2016. Ανακτήθηκε στις 7 Οκτωβρίου 2013.
↑ DAVE MUSTAINE Explains Why He Refuses To Share Stage With His 'Confessed Enemy'
↑ Dave Mustaine Vs. Satanic Bands
↑ Allmusic, Dave Mustaine
↑ Dave Mustaine: Endgame' Is About People Being Run By The People Who Have Money'
↑ «Megadeth's Dave Mustaine: "I'm Just Hoping That Whatever is in the White House Next Year is a Republican"». Αρχειοθετήθηκε από το πρωτότυπο στις 30 Απριλίου 2013. Ανακτήθηκε στις 7 Οκτωβρίου 2013.